Διοργανώσεις Ε.Π.Σ. Φωκίδας 2010–11

Το πρωτάθλημα της Α΄ Κατηγορίας Ε.Π.Σ. Φωκίδας της περιόδου 2010-11 διεξήχθη σε έναν όμιλο με τη συμμετοχή 12 ομάδων. Τον τίτλο, ύστερα από 22 αγωνιστικές κατέκτησε, για τέταρτη φορά στην ιστορία του, ο Διαγόρας Πολυδρόσου, ο οποίος όμως, λόγω οικονομικής αδυναμίας, παραιτήθηκε από το δικαίωμα προαγωγής στο Περιφερειακό Πρωτάθλημα. Πρωτάθλημα διεξήχθη και για τη Β΄τοπική κατηγορία (επίσης ένας όμιλος), όπου όμως έλαβαν μέρος μόλις επτά ομάδες. Κυπελλούχος Φωκίδας για το 2011 αναδείχθηκε ο Α.Σ. Τολοφώνα/Ερατεινή, ο οποίος επικράτησε στον Τελικό που έγινε στο Ενωσιακό Γήπεδο Άμφισσας, με σκορ 3-1 του Αετού Λιδωρικίου.

 Τελική βαθμολογία Α΄ Κατηγορίας 
Στην Α΄ Κατηγορία ο τίτλος κερδίθηκε σχετικά εύκολα από το Διαγόρα Πολύδροσου, που προπόνησε ο παλαιός άσσος του Α.Σ. Λαμία Σπύρος Λέντας. Η μόνη ομάδα που θα μπορούσε να τον απειλήσει ήταν ο Αστέρας Ιτέας, που όμως ξεκίνησε το πρωτάθλημα με -6 βαθμούς, λόγω ποινής από την προηγούμενη περίοδο. Ωστόσο, στα μεταξύ τους παιχνίδια, ο Διαγόρας επικράτησε στην έδρα του με σκορ 3-1, ενώ απέσπασε ισοπαλία (0-0) στην Ιτέα.
ΘέσηΟμάδαΒαθμοί1η  Α.Σ. Διαγόρας ΠολυδρόσουΟ Διαγόρας Πολυδρόσου, λόγω οικονομικών δυσχερειών, παραιτήθηκε από το δικαίωμα συμμετοχής στο πρωτάθλημα της Δ΄ Εθνικής 2011-12 και σύμφωνα με τους κανονισμούς υποβιβάσθηκε στην τελευταία τοπική κατηγορία (Β΄ κατηγορία Φωκίδας)  562η  Α.Σ. Αστέρας Ιτέας  47 (-6)3η  Α.Σ. Τολοφώνα Ερατεινή  444η  Κεχαγιάς Προσηλίου  365η  Απόλλων Ευπαλίου  31 (-2)6η  Αετός Λιδωρικίου  307η  Α.Σ. Ησαΐας Δεσφίνας  288η  Α.Σ. Αμφισσαϊκός 2006  259η  Ένωση Γλυφάδας  2310η  Ολυμπιακός Κίρρας  1811η  Κρισσαίος Χρισσού  1612η  Αναγέννηση Βουνιχώρας  14
 Οι δυο τελευταίοι της βαθμολογίας υποβιβάσθηκαν στη Β΄ Κατηγορία.

 1ος σκόρερ 
Την πρωτιά στους σκόρερ κατέκτησε, για δεύτερο συνεχόμενο χρόνο, ο Γιάννης Δελής, του Αστέρα Ιτέας, με 29 τέρματα. Δεύτερος ήταν ο Ρέββας του Διαγόρα Πολυδρόσου.

 Τελική βαθμολογία Β΄ Κατηγορίας (σε 12 αγώνες) 
Πρωταθλητής της Β' Κατηγορίας ΕΠΣ Φωκίδας για το 2011, αναδείχθηκε το συγκρότημα του Α.Σ. Ιτέας Φωκίδα 2000 με μία μόνο ήττα και συνολικό απολογισμό στα τέρματα 66-11.

Την ομάδα προπονεί ο παλαιός τερματοφύλακας του Α.Σ. Λαμία και του Αχαρναϊκού Δημήτρης Κατσιφλώρος. 
ΘέσηΟμάδαΒαθμοί1η  Α.Σ. Ιτέας Φωκίδα 2000  332η  Α.Σ. Ανδρούτσος Γραβιάς  29 3η  Δωρικός Μαλαμάτων  234η  Ηρακλής Μοναστηρακίου  115η  Μυωνία Αγίας Ευθυμίας  11 (-2)6η  Ακαδημία '94 Άμφισσας  107η  Α.Π.Ο. Κούμαρος Μοναστηρακίου  1
 Οι δυο πρώτοι της βαθμολογίας προβιβάσθηκαν στην Α΄ Κατηγορία. 
 Την άνοδο κέρδισε επίσης και ο τρίτος της κατάταξης Δωρικός Μαλαμάτων, που αντικατέστησε το Διαγόρα Πολυδρόσου.

 Πηγές 
 Αθλητικό ιστολόγιο της Φωκίδας
 Αρχείο ΕΠΣ Φωκίδας, Άμφισσα

 Παραπομπές 

ΕΠΣ Φωκίδας 2010-11
Κατηγορία:Εγχώρια ποδοσφαιρικά πρωταθλήματα 2010-2011